open-index/open-wikipedia-markdown huggingface dataset:
Opština Parteš

**Opština Parteš** je opština na Kosovu i Metohiji. Formirana je po Zakonu o administrativnim granicama opština Skupštine Kosova, od 20. februara 2008. godine. Obuhvata naseljena mesta i katastarske opštine: Donja Budriga, Parteš i Pasjane. Izbori za lokalni parlament trebalo je da se održe 15. novembra 2009. godine, ali su odloženi za 6 meseci. Ova je opština formirana po planu Martija Ahtisarija za decentralizaciju na Kosovu i Metohiji i trebalo je da stvori opštinu sa srpskom etničkom većinom na području opštine Gnjilane. Vlada Srbije ne priznaje ovu opštinu po važećem *Zakonu o teritorijalnoj organizaciji Republike Srbije* od 27. decembra 2007. godine. Površina opštine je 28,65 -{km}-².
Severna Kosovska Mitrovica (općina)

**Opština Severna Mitrovica** (poznata i samo kao **opština Severna Mitrovica**; alb. *Komuna e Mitrovicës Veriore*) je opština na Kosovu i Metohiji. Obuhvata severni deo grada Kosovska Mitrovica, kao i dva obližnja sela.

## Historija
Opština je administrativno formirana je po Zakonu o administrativnim granicama opština Skupštine Kosova, od 20. februara 2008. godine. Kako je lokalno stanovništvo bojkotovalo sve lokalne izbore koje su sprovodile instutucije Republike Kosovo, opština nije konstituisana i nema organe vlasti (skupštinu lokalnu vlast) i njeno punopravno formiranje će biti obavljeno posle *Lokalnih izbora na Kosovu* 03. novembra 2013. godine. Ova je opština nastala po planu Martija Ahtisarija za decentralizaciju na Kosovu i Metohiji i trebalo je da stvori opštinu sa srpskom etničkom većinom na području opštine Kosovska Mitrovica. Opština Severna Mitrovica ne postoji po važećem *Zakonu o teritorijalnoj organizaciji Republike Srbije* od 27. decembra 2007. godine, ali je Vlada Srbije podržala izlazak na izbore i formiranje ove opštine po kosovskim zakonima.

## Naselja
Opština obuhvata delove sledećih naseljenih mesta: Kosovska Mitrovica, Gornji Suvi Do i Donji Suvi Do. Ova naselja se nalaze na delovima katastarskih opština Kosovska Mitrovica i Suvi Do koja su ušla u sastav ove opštine.

## Demografija
Prema zvaničnim procena *Agencije za statistiku Kosova* opština ima 12.326 stanovnika, od tog broja Albanaca ima 867 (7,03%), a Srba i ostalih nacionalnosti 11.459 (92.97%)..
Međunarodna organizacija -{OSCE}- daje drugačiju procenu broja stanovnika opštine, po ovoj organizaciji opština ima 29.460 stanovnika od tog broja Srba ima 22.530 (od tog broja 5.000-7.000 čine interno raseljena lica), Albanaca 4.900, Bošnjaka 1.000, Goranaca 580, Turaka 210, Roma 200 i 40 Aškalija..

## Reference
Gračanica (općina)

**Gračanica** (; ćirilica: Општина Грачаница), općina na Kosovu koja se nalazi u Prištinskom okrugu. Sjedište općine je istoimeno naselje. Ukupna površina općina iznosi 131 km², a prema podacima iz 2011. godine u njoj je živjelo 10,675 stanovnika. Općina Gračanica dio je Zajednice srpskih opština na Kosovu.

## Historija
Općina Gračanica formirana je po Zakonu o administrativnim granicama opština Skupštine Kosova od 20. veljače 2008. godine. Prvi izbori za općinsko vijeće održani su 15. studenog 2009. godine. Ovo je jedna od općina koje su formirane u sklopu plana Marttija Ahtisaarija za decentralizaciju na Kosovu, a cilj je bio formiranje općine s većinskim srpskim stanovništvom području općina Lipljan, Kosovo Polje i Grada Prištine.

## Naselja

U sklopu općine Gračanica nalaze se sljedeća naselja:

## Stanovništvo

Prema službenom popisu stanovništva iz 2011. godine, općina Kosovo Polje imala je 10,675 stanovnika. Procjenjuje se kako je 2020. godine brojka porasla na 12,229 stanovnika. Etnički sastav je sljedeći:

## Reference

## Vanjske veze
* Zvanični sajt Opštine Gračanica
* Nezvanični sajt Opštine Gračanica - Ćirilični
Kovilje

**Kovilje** može da se odnosi na:
* Kovilje () je veoma retka vrsta koja se još ponegde može naći u Panonskoj niziji. Pripada porodici trava
* Kovilje (Ivanjica) je naselje u opštini Ivanjica u Moravičkom okrugu.
Perasto kovilje

**Perasto kovilje** (lat. *Stipa pennata*) je retka vrsta koja se može naći u Panonskoj niziji, npr. u Deliblatskoj peščari. Pripada porodici trava (Poaceae) — evoluciono među najsloženijim familijama biljaka kojoj pripadaju i mnoge kultivisane vrste neophodne u ishrani čoveka kao što su pšenica, kukuruz, pirinač i dr. Dugačko osje liči na lanenu kudelju, na osnovu čega je ova biljka dobila naučno ime (), a i lat. naziv pennatus = perast takođe to pobliže objašnjava.

## Reference

## Literatura
*

## Vanjske veze

* ''Stipa pennata''
Relativna visina

**Relativna visina** je razlika između apsolutnih visina dve tačke na Zemljnoj površini. Izračunava se prostim upoređivanjem dobijenih podataka za posmatrane jedinice.  Relativna visina se najčešće izražava za vulkane, koji se nalaze na nevulkanskim osnovama. Naime, brojni su primeri poput Čimborasa, Popokatepetla i dr. Vulkan Čimboraso u Ekvadoru ima apsolutnu visinu od 6.272 metara, dok je njegova stvarna, tj. relativna visina samo 2300 metara. Razlog tome je što se nalazi na planinskim vencim Anda i izdiže se sa nevulkanske podloge. Popokatepetl je visok 5.452, tj. 3.000 metara. Sa druge strane vulkan Etna se nalazi na vulkansoj osnovi pa je njegova apsolutna visina jednaka relativnoj i iznosi 3.263. metra,

## Povezano
* Apsolutna visina
* Altimetar
* Dubina

## Literatura
* Mastilo, Natalija (2005): *Rečnik savremene srpske geografske terminologije*, Geografski fakultet, Beograd.
* Petrović, D. i Manojlović P. (2003): *Geomorfologija*, Geografski fakultet, Beograd
Hemija zemljišta

**Hemija zemljišta** proučava hemijski sastav, promene čvrste, tečne i gasovite faze zemljišta, zatim hemijske, fizičko-hemijske i biološke procese koji se odigravaju u zemljištu. Najvažniji zadatak hemije zemljišta jeste da, proučavanjem hemijskih svojstava zemljišta i njihovih promena, objasni uslove gajenja biljaka u raznim zemljištima, kao i načine delovanja na hemijska svojstva zemljišta radi podizanja njegove plodnosti.

## Reference
Opština Niš (bivša opština)

**Opština Niš** je postojala u drugoj polovini 20. veka i zatim administrativnom reformom transformisana u grad Niš do 2004. Teritorija nekadašnje opštine Niš se poklapa sa teritorijom grada Niša.

Opština Niška Banja se izdvojila 2000. i sa preostalom opštinom Niš sačinjavala je gradsku zajednicu Niš. Dana 6. juna 2002. Skupština grada je odlučila da opštinu Niš podeli na četiri nove gradske opštine: Medijana, Palilula, Crveni Krst i Pantelej. Nove opštine su konstituisane posle lokalnih izbora u septembru i oktobru 2004.

## Povezano
* Niš
Staniša Stošić

**Staniša Stošić** (1945 — 2008) je bio pevač srpske narodne muzike poznat po interpretacijama pesama vranjanskog melosa.

Rođen je 1945. godine u selu Vrbovo kod Vladičinog Hana.
Njegova najpoznatija pesma je „Lela Vranjanka“.

## Karijera
Staniša Stošić je zavoleo južnjački melos u Učiteljskoj školi u Vranju, gde je svirao violinu, bio solista u horu i imao prve časove pevanja.
Postoji zabluda da je Stošić bio prvi muškarac koji je pevao vranjanske pesme. U stvari, mnogo pre Stošića, vranjanske pesme pevao je i snimao npr. Mijat Mijatović.
O svojim počecima Staniša je rekao:

Staniša je prvi put zapevao 1963. godine u Radio Beogradu, čiji je ostao dugogodišnji saradnik.
Karijeru je gradio širom republika bivše Jugoslavije i svetu.
Godine 1966. Staniša je pobedio na festivalu „Zlatiborski narcis“ sa pesmom „Stojanke, bela Vranjanke“.

Legendarnu pesmu „Lela Vranjanka“, Staniša je snimio 1972. godine.
Iako mnogi misle da je ovo izvorna pesma, autor teksta pesme je Dragan Toković.
Melodija je originalno grčka (pesma -{Misirlou}- tj. u prevodu Misirka, Egipćanka) i iskorišćena je između ostalog u filmu „Petparačke priče“, Kventina Tarantina.

Staniša se oženio u 43. godini.
Po sopstvenim rečima *"supruga Ljiljana i sinovi Stefan i Dušan, su mu uz prijatelje, bili najveći imetak."*.

Godine 2007. Staniša je dobio posebno doživotno priznanje Ministarstva kulture Srbije.

Umro je posle duge i teške bolesti 7. aprila 2008. godine u Beogradu, a sahranjen je u Aleji zaslužnih građana.

Od 2009. godine trg ispred vranjskog muzeja nosi ime po njemu, a 2012. godine ispred muzeja je postavljena i njegova bista.

## Citati i kritike
* Zbog svojih interpretacija, Stošić je dobio nadimak srpski Pavaroti.
* Takođe zvali su ga i "*tatko za južnjački melos*." 
* Jednom ga je jedan TV voditelj najavio: "... Sada će vam Staniša Stošić otpevati jednu pesmu, a kada Staniša Stošić peva, to je jedan mali čas lepog pevanja za gledaoce, ali i za mnoge pevače“.

## Albumi
Njegovi najzapaženiji albumi bili su:
* Antologija vranjanskih narodnih pesama
* Moje najlepše pesme i
* Žal za mlados'

## Festivali
* 1970. Beogradski sabor - Devojko zvezdanko
* 1971. Beogradski sabor - Vrati mi suze sreće
* 1970. Soko Banja - Pesma Srbiji
* 1973. Beogradski sabor - Stani zoro
* 1974. Beogradski sabor - Tu gde su oni pali
* 1976. Beogradski sabor - Srce moje
* 1976. Ilidža - Vranjanka
* 1978. Hit parada - Sanj'o sam te

## Pesme

Staniša je život posvetio zavičajnim pesmama.
Njegove pesme su pune čežnje, tuge, ljubavi i patnje.
U njegove najpoznatije pesme se ubrajaju:
* Lela Vranjanka
* Zbog tebe mome ubava
* Simbil cveće
* Otvori mi belo Lenče
* Milkano
* Petlovi pojev
* Puče puška
* Dimitrijo, sine Mitre
* Šano dušo, Šano mori
* Koštana
* Tebi pevam ove noći
* Zaplela se kosa devojačka
* A kude si bila, mori Karakoco
* Svako brine brigu svoju

## Povezano
* Vranje
* Bora Stanković

## Reference

## Vanjske veze

* Novosti, 8. april 2008.: Umro Staniša Stošić 
* Blic, 10. april 2008.: Odlazak legende vranjskog melosa
* Lela Vranjanka na sajtu -{YouTube.com}-
* Trg u Vranju dobija ime po Staniši Stošiću
Guča

**Guča** je gradsko naselje u Srbiji u opštini Lučani u Moravičkom okrugu. Prema popisu iz 2002. bilo je 2022 stanovnika (prema popisu iz 1991. bilo je 2026 stanovnika). Do 1965, godine je ovo naselje sedište **Opštine Guča** koju su činila naseljena mesta: Beli Kamen, Donji Dubac, Goračići, Gornja Kravarica, Gornji Dubac, Grab, Guberevci, Guča (selo), Guča (varošica), Kaona, Kotraža, Krivača, Milatovići, Pšanik, Rogača, Rti, Tijanje, Turica, Viča, Vlasteljice, Vučkovica, Zeoke i Živica. Posle ukidanja opštine područje bivše opštine je u celini ušlo u sastav opštine Lučani.

U Guči se svake godine tradicionalno održava Dragačevski sabor trubača.

## Historija
Guča se prvi put pominje u turskom katastarskom popisu iz 1476. godine. Guča kao centar zajednice naselja - subopštinski centar opštine Lučani po postanku je starije urbano naselje od Lučana. Bila je opštinsko pa sresko mesto do 1955. godine da bi se svelo na opštinsko do 1962. godine kada je ukinuta opština Guča i formirana opština Lučani sa sedištem u Lučanima.
Najstarije porodice u Guci su Protici, Brocici, Gavrilovici, Stanici i Rajici.

## Demografija
U naselju Guča (varošica) živi 1612 punoletnih stanovnika, a prosečna starost stanovništva iznosi 38,5 godina (37,9 kod muškaraca i 39,0 kod žena). U naselju ima 663 domaćinstva, a prosečan broj članova po domaćinstvu je 3,05.
Ovo naselje je velikim delom naseljeno Srbima (prema popisu iz 2002. godine).

## Dragačevski sabor trubača
Dragačevski sabor je godišnji trubački festival koji se održava u mestu Guča, u regionu Dragačevo. Nekoliko stotina hiljada posetilaca, iz Srbije i inostranstva, svake godine poseti varoš sa nekoliko hiljada stanovnika. Rekordni broj posetilaca zabeležen je 2009. godine, na 49. saboru, koji je, prema podacima, posetilo više od 600.000 ljudi. O ovom festivalu je snimano i nekoliko dokumentarnih filmova.

## Istorija sabora
Prvi Dragačevski sabor u Guči počeo je sasvim skromno, sredinom oktobra 1961. godine, kada su učestvovala četiri orkestra. Zamislio ga je dugogodišnji novinar Duge Blagoje Blaža Radivojević. Veliki doprinos u osmišljavanju ove priredbe dao je pisac Branko V. Radičević, koji je festivalu dao ime Veliki (narodni) sabor „Sa Ovčara i Kablara“.

Za festival su zaslužni su još muzički pregaoci Miodrag Vasiljević, Dragoljub Jovašević, Dragoslav Dević, Živojin Zdravković, Borivoje Ilić, Budimir Gajić, vojni muzičar Milomir Miletić iz Tijanja i dva Dragačevca, Vlastimir Lala Vujović i Nikola Nika Stojić.

Na nagovor Branka V. Radičevića, u popularisanje srpske trube uključio se i list Večernje novosti, koji će godinama dodeljivati „Zlatnu trubu“ najpopularnijem trubaču na Saboru.

## Reference

## Vanjske veze

* Mape, aerodromi i vremenska situacija lokacija (-{Fallingrain}-)
* Satelitska mapa (-{Wikimapia}-)
* Gugl satelitska mapa (-{Maplandia}-)
* Plan naselja na mapi (-{Mapquest}-)
* zvanična prezentacija opštine Lučani 
* Zvanična prezentacija dragačevskog sabora trubača - www.gucasabor.com 
* Nezvanična prezentacija Sabora 
* http://www.dragacevo.com 
* Nezvanična prezentacija Sabora 
* Nezvanična prezentacija Sabora
* Nezvanična prezentacija Sabora
Francuska livra

**Livra** (fran. *livre*, od lat. *libra*) je bila francuska valuta do 1795., koja se temeljila na vrijednosti srebra. Postojalo je više vrsta livri, nekada i istovremeno. Izraz livra se odnosi na novčanu jedinicu i na njene kovanice i novčanice. 

Po etimologiji, livra odgovara novčanoj i težinskoj jedinici funta, i valuti lira u drugim zemljama. 

Livru je u upotrebu uveo Karlo Veliki kao ekvivalent jedne funte srebra. Godine 1656. vrijednost livre je određena kao vrijednost 7,69 grama srebra. 

Livra se dijelila: 1 livra = 20 sua = 240 deniera.
Jean-Baptiste Tavernier

**Jean-Baptiste Tavernier** (Pariz, 1605. – Moskva, juli 1689.) je bio francuski trgovac i putopisac.

## Biografija
Tavernier je rođen 1605. u Parizu i pripadao je francuskoj hugenotskoj porodici koja je ranije zbog progona emigrirala iz Antwerpena. Njegov otac Gabriel i ujak Melchior bili su kartografi, a pretpostavlja se da je Jean-Baptiste bio njihov šegrt s obzirom da mu putopisi obiluju kvalitetnim ilustracijama. Kao mladić Jean-Baptiste je putovao Evropom i učio je strane jezike, a poslovnu karijeru započinje kao trgovac draguljima i dijamantima. Između 1630. i 1668. šest puta je putovao do safavidskog Irana i mogulske Indije, došavši najdalje do indonezijskog otoka Jave.

Svoje pustolovine i posjećene krajeve opisao je u djelu *Šest putovanja* () koje je 1675. objavljeno u Parizu pod patronatom francuskog kralja Luja XIV. Knjiga je tri godine kasnije prevedena na engleski jezik i izdana u Londonu, a kasnije je prevođena i na njemački, nizozemski i italijanski jezik. Tavernierov putopis smatra se jednim od najopsežnijih o Orijentu 17. vijeka, no zamjera mu se nedostatak naučnog analitičkog pristupa pri opisivanju. Kao trgovac, Tavernier je bio više pragmatično orijentiran i nije se služio jezicima Azije već je uvijek koristio prevoditelja.

Osim po putopisu, Tavernier je poznat i po tome što je Evropu upoznao s nekim od najslavnijih dijamanata svih vremena. S jednog od putovanja vratio se velikim plavim dijamantom (poznat i kao Hopeov dijamant) kojeg je zajedno s oko 1000 drugih dijamanata prodao Luju XIV za 220.000 livri, što je ekvivalent od 147 kg čistog zlata. Prilikom putovanja u Indiji, Tavernier je skicirao i Kuh-e Nur, nekoć najveći dijamant u svijetu. Tavernier je umro u julu 1689. u 84. godini života tokom poslovnog putovanja u Moskvi.

## Opus
*  *Nouvelle Relation De l’intéreur Du Sérail Du Grand Seigneur Contenant Plusieurs Singularitex Qui Jusqu’icy N’ont Point esté mises En Lumiere* (1675.), Pariz: Chez Gervais Clouzier
*  *Les Six Voyages de Jean Baptiste Tavernier, Ecuyer, Baron d’Aubonne, en Turquie, en Perse, et aux Indes* (1675.), Pariz: Chez Olivier de Varennes
**  *The Six Voyages of John Baptista Tavernier: Baron of Aubonne* (1678.), London: Robert Littlebury & Moses Pitt, pr. John Phillips
**  *Travels in India by Jean Baptiste Tavernier* (1889.), dva toma, London i New York: Macmillan & Co., pr. Valentine Ball
***  *Travels in India* (1925.), London: Oxford University Press, pr. Valentine Ball, ur. William Crooke
*  *Recüeil de plusieurs relations et traitez singuliers et curieux* (1679.), Pariz: Chez Gervais Clouzier

## Literatura
*  
*  
*  
;Ostali projekti
Luko Bona

**Luko Bona** (Dubrovnik, 13. ožujka 1863. - Dubrovnik, 14. veljače 1940.),  političar iz Dubrovnika.

## Biografija

Osnovno i gimnazijsko obrazovanje stekao je u Dubrovniku, a potom je završio pravo u Beču. Već 1889. politički je aktivan. Sudjeluje u pisanju brošure sugrađanima i supotpisuje izborni proglas Srpske stranke u Dubrovniku povodom izbora za Zemaljski sabor u Zadru. Pripada krugu Srba katolika. Radi kao javni bilježnik u Orebiću (1903.-1905.) i Dubrovniku (do 1914. i nakon rata). Nakon održanog govora na mitingu u Bondinu kazalištu 1912. godine, u kojemu je oduševljeno govorio o pobjedama srpskog i crnogorskog oružja u Balkanskom ratu, suspendiran je notarske službe na pet mjeseci. Iste je godine član Općinskog vijeća i predsjednik dubrovačke općine. Zbog protuaustrijskih nastupa pred Prvi svjetski rat utamničen je u šibenskom zatvoru, a potom s obitelji konfiniran u Wolfsegg u Gornjoj Austriji (1914.-1916.), odatle u Zagreb, gdje je pušten 1917. godine. Bio je među organizatorima narodne vojske. Godine 1919.-1921. jedan je od glavnih aktera miljunaške afere i malverzacija oko dubrovačke Srpske centralne banke na primorje (o čemu je, uz njegovu potporu, tiskana knjiga Dubrovačka milijunaška afera, Dubrovnik 1921.). Oslobođen je zbog nedostatka dokaza. Član je Radikalne stranke i 1926.-1927. predsjednik njezina Okružnog odbora u Dubrovniku. Istaknuo se u mnogim javnim projektima; jedan je od osnivača i dopredsjednik Društva za poljepšavanje i unapređenje Orebića (1904.), suosnivač Srpskog gimnastičkog drustva Dušan Silni u Dubrovniku (1907.-1908.), jedan od osnivača D.D električnog tramvaja Gruž-Dubrovnik (1909.-1910.), predsjednik Dubrovačkog građanskog vijeća Dubrovačke parabrodarske plovidbe (1918.-1920.), suosnivač i predsjednik društva Dub (od 1921.), predsjednik nogometnog kluba GOŠK (1922.-1925.). Njegova korespondencija čuva se u Državnom arhivu u Dubrovniku. Kada je Sreski u Stonu 30. studenog 1934. donio rješenje o raskidu kmetskih odnosa, kao dotadašnjem vlasniku, seljani Imotice isplatili su mu od 15.239,57 dinara.

## Izvori
*Vlastela Grada Dubrovnika, Vol. 5, 2014. Nenad Vekaric
Buntovnik bez razloga

**Buntovnik bez razloga** (engl. *Rebel Without a Cause*) je američka filmska drama snimljena 1955. godine u režiji Nicholasa Raya. Protagonisti - koje tumače James Dean, Natalie Wood i Sal Mineo - su troje tinejdžera iz srednje klase koji se ne mogu prilagoditi društvenim normama i svoju frustraciju iskazuju kroz neodgovorno i asocijalno ponašanje. *Buntovnik bez razloga* je bio pretposljednji naslov u karijeri Jamesa Deana, koji je poginuo mjesec dana prije premijere u okolnostima koje su ga učinile jednom od najvećih ikona u historiji filma. Sam film je, pak, značajan zbog toga što se prvi pozabavio fenomenom maljoljetničke delikvencije u relativno situiranim predgrađima poratne Amerike, odnosno počeo ukazivati na sve veći generacijski jaz između djece i roditelja. Film je zvijezdama učinio i Deanove partnere Wood i Minea koji su, iako mnogo godina kasnije, i sami skončali život u tragičnim okolnostima; mala uloga Goona je, pak, predstavljala debi za kasnije poznatog glumca Dennisa Hoppera.

## Radnja

Obitelj Stark mora se seliti zbog problema adolescenta Jima, koji se zbližuje s Judy i senzibilnim mladićem Platom. Iako mu savjetnik za mlade Ray istinski želi pomoći, Jim, željan obiteljske ljubavi, ne može se skrasiti u novoj sredini te nema snage odbiti najbesmislenije izazove za dokazivanje hrabrosti.

## Glumačka postava

* James Dean (Jim Stark) 
* Natalie Wood (Judy)
* Sal Mineo (Plato)
* Jim Backus (Frank Stark)
* Ann Doran (gđa Stark)
* Dennis Hopper (Goon)
* Corey Allen (Buzz)
* Edward Platt (Ray Fremick)

## Kritika

Vrlo utjecajna sumorna melodrama nije samo presudan čimbenik stvaranja legende o Jamesu Deanu, nego i paradigmatičan primjer jednoga tipa raspoloženja te obrade teme buntovne mladeži u američkom i europskom filmu što je poslije našlo odjek i u novome valu. Osobito je važnim smatrano smještanje delinkvencije u srednji društveni sloj, a kritika je isticala dojmljivu opresivnu atmosferu koja guši junaka privlačnog raznim slojevima adolescenata diljem svijeta. Često su hvaljeni James Dean i drugi glumci (Nathalie Wood, Sal Mineo) te suptilna karakterizacija emocionalno i seksualno frustriranih likova adolescenata. Redatelj je dokazao vještinu pripovijedanja bogatoga konotacijama, zbog koje je osobito hvaljen u europskoj filmskoj kritici. Iako prema nekim mišljenjima Platova nesretna sudbina preočito ogoljuje temeljne značajke teme, ta se očitost može opravdati žanrovskom poetikom melodrame.

## Nagrade i nominacije

### Oscar
Za Oscara su nominirani u kategorijama:
* Oscar za najboljeg sporednog glumca, Sal Mineo
* Oscar za najbolju sporednu glumicu, Natalie Wood
* Oscar za izvornu priču, Nicholas Ray

## Reference

## Vanjske veze
*
*

## Vanjske veze
### Sestrinski projekti
The Moth of Moonbi

***The Moth of Moonbi*** () je australijski crno-bijeli nijemi film snimljen u režiji Charlesa Chauvela i premijerno prikazan početkom 1926. godine, koji je predstavljao prvo ostvarenje u Chauvelovoj filmografiji. Temelji se na romanu *The Wild Moth* australijske spisateljice Mabel Forrest. Po žanru je melodrama, a glavna junakinja, koju tumači Doris Ashwin, je svojeglava muškobanjasta djevojka sa sela koja odluči potražiti sreću u gradu, ali tamo doživljava razočaranja te se vrati na selo gdje je čeka jedina prava ljubav. *The Moth of Moonbi* je Chauvel snimio u vlastitoj produkciji nedugo nakon povratka iz Hollywooda gdje je nekoliko godina izučavao zanat u tamošnjim studijima. Film, čije su se dvije glavne zvijezde vjenčale nakon snimanja, je imao dovoljno dobru gledanost da Chauvel snimi još jedno slično ostvarenje pod naslovom *[[Greenhide]]*. Danas je, pak, sačuvan samo njegov dio, dok se ostatak smatra izgubljenim.

## Uloge
*Marsden Hassall ... Tom Resoult
*Doris Ashwin ... Dell Ferris
*Arthur Tauchert ... Jack Bronson
*Charles O'Mara ... Ferris
*Michael Dwyer ... Rodger Down
*Colleen Richards ... Margery Daw
*Billie Stokes ... Josephine
*Jack Reed ... Bill Devine
*Darla Townend ... Little Dell
*Edward Lyon ... Martin Brooks
*Charles Chauvel ... aboridžinski pomoćnik

## Izvori

## Vanjske veze
* 
*''Moth of Moonbi'' at National Film and Sound Archive
Guys and Dolls (film)

***Guys and Dolls*** () je američki filmski mjuzikl snimljen 1955. u režiji Josepha L. Mankiewicza. Predstavlja adaptaciju popularnog istoimenog kazališnog mjuzikla, koji se, pak, temeljio na motivima priča Damona Runyona. Protagonisti - koje tumače Marlon Brando i Frank Sinatra - su Sky Masterson i Nathan Detroit dva sitna njujorška gangstera koja se bave organizacijom ilegalnih kockarskih igara.  Radnja pokazuje kako Sky upoznaje Sarah Brown (čiji lik tumači Jean Simmons), kršćansku aktivisticu koja namjerava spašavati "posrnule duše". Iako su snimanje filma obilježili sukobi između Sinatre i Branda (koji je preuzeo ulogu koju je Sinatra htio za sebe), i iako Brando prije toga nije imao iskustava sa mjuziklima, *Guys and Dolls* je postigao izuzetan uspjeh, te se danas smatra jednim od klasičnih ostvarenja među hollywoodskim mjuziklima 1950-ih. Pjesma *[[Luck Be a Lady]]*, koju je u filmu izvodio Brando, je kasnije postala jedan od najvećih hitova u Sinatrinoj diskografiji.

## Uloge
*Marlon Brando ... Sky Masterson
*Jean Simmons ... Sestra Sarah Brown
*Frank Sinatra ... Nathan Detroit
*Vivian Blaine ... Miss Adelaide
*Stubby Kaye ... Nicely-Nicely Johnson
*Robert Keith ... Poručnik Brannigan
*Sheldon Leonard ... Harry Konj
*Regis Toomey ... Arvide Abernathy
*B.S. Pully ... Big Jule
*Johnny Silver ... Benny Southstreet
*The Goldwyn Girls ... Hot Box Girls (van špice), među njima June Kirby, Pat Sheehan i Larri Thomas.

## Izvori

## Vanjske veze
*
*
*
* ''Variety'' Review
Vivian Blaine

**Vivian Blaine** (21. novembar 1921 – 9. decembar 1995) bila je američka glumica i pjevačica, najpoznatija po ulozi Miss Adelaide u popularnom broadwayskom mjuziklu *[[Guys and Dolls]]*, a koju je ponovila u filmskoj verziji 1955. godine.

## Filmografija

Features:
**It Happened in Flatbush* (1942)
**Thru Different Eyes* (1942)
**[[Girl Trouble (1942 film)|Girl Trouble]]* (1942)
**He Hired the Boss* (1943)
**[[Jitterbugs]]* (1943)
**[[Greenwich Village (film)|Greenwich Village]]* (1944)
**[[Something for the Boys (film)|Something for the Boys]]* (1944)
**The All-Star Bond Rally* (1945) (short subject)
**[[Nob Hill (1945 film)|Nob Hill]]* (1945)
**[[State Fair (1945 film)|State Fair]]* (1945)
**[[Doll Face]]* (1945)
**[[If I'm Lucky]]* (1946)
**[[Three Little Girls in Blue]]* (1946)
**[[Skirts Ahoy!]]* (1952)
**[[Main Street to Broadway]]* (1953) 
**[[Guys and Dolls (film)|Guys and Dolls]]* (1955)
**[[Public Pigeon No. 1]]* (1957)
**[[Richard (1972 film)|Richard]]* (1972)
**The Dark* (1979)
**[[Parasite (film)|Parasite]]* (1982)
**I'm Going to Be Famous* (1983)

## Televizijski nastupi
**Those Two* (1951-1952)
**[[Dream Girl (drama)|Dream Girl]]* (1955)
**Katie: Portrait of a Centerfold* (1978)
**[[The Cracker Factory]]* (1979)
**Fast Friends* (1979)
**Sooner or Later* (1979)
**[[Murder, She Wrote]]*— epizoda "Broadway Malady" (1985)

## Teatarski nastupi
**[[One Touch of Venus]]* (1948)
**[[Bloomer Girl]]* (1949)
**Light Up the Sky* (1949)
**[[Guys and Dolls]]* (1950-1953)
**[[Panama Hattie]]* (1955)
**[[A Hatful of Rain]]* (1956-1958) 
**[[Rain (1932 film)|Rain]]* (1957)
**[[Say, Darling]]* (1958) 
*** (1960)
**[[A Streetcar Named Desire (drama)|A Streetcar Named Desire]]* (1961) 
**[[Born Yesterday]]* (1961)
**Gypsy* (1962)
**[[Enter Laughing]]* (1963)
**[[Mr. President (mjuzikl)|Mr. President]]* (1964) 
**Guys and Dolls* (1964-1966)
**[[Never Too Late (1965 film)|Never Too Late]]* (1965)
**[[Cactus Flower (drama)|Cactus Flower]]* (1966-1967)
**[[Damn Yankees]]* (1967) 
**[[Any Wednesday]]* (1968)
**[[Don't Drink the Water (drama)|Don't Drink the Water]]* (1968-1969)
**[[Take Me Along]]* (1968)
**[[The Marriage-Go-Round]]* (1970)
**[[Zorba (mjuzikl)|Zorba]]* (1970-1971) 
**[[Company (mjuzikl)|Company]]* (1971-1973)
**Light Up the Sky* (1971)
**[[The Glass Menagerie]]* (1972) 
**[[Follies]]* (1973)
**[[I Do! I Do!]]* (1973) 
**[[Twigs (mjuzikl)|Twigs]]* (1973-1974)
**[[Hello, Dolly! (mjuzikl)|Hello, Dolly!]]* (1974)
**The Best of Everybody* (1975) 
**Brothers and Sisters* (1975)
**Light Up the Sky* (1975)
**Almost on a Runway* (1976) 
**How the Other Half Loves* (1977)
**[[Last of the Red Hot Lovers]]* (1977-1979)
**[[The Boy Friend (mjuzikl)|The Boy Friend]]* (1979)
**[[The Prisoner of Second Avenue]]* (1979)
**[[Zorba (mjuzikl)|Zorba]]* (1984) (zamjena za Lilu Kedrovu)
**Hello, Dolly!* (1985)

## Izvori

## Further reading
* Oderman, Stuart, *Talking to the Piano Player 2*. BearManor Media, 2009. 

## Vanjske veze

*
*
*
*Vivian Blaine Papers at the New York Public Library
*
* Vivian Blaine papers, 1916-1995, held by the Billy Rose Theatre Division, New York Public Library for the Performing Arts
Greenhide

***Greenhide*** je australijski crno-bijeli nijemi film snimljen 1926. u režiji Charlesa Chauvela. Po žanru je melodrama, a protagonistica, koju tumači Elsie May Wilcox (pod pseudonimom Elsie Sylvaney) je djevojka iz gradskog otmjenog društva koja odlazi na očevo seosko imanje i tamo se zaljubi u upravitelja (koga tumači Bruce Gordon). *Greenhide* je Chauvel snimio nakon relativnog komercijalnog uspjeha svog prvog filma *[[The Moth of Moonbi]]*; na novom film je, međutim, izgubio novac - to, kao i skoro uvođenje zvučnog filma i ekonomska kriza su Chauvela natjerale da na nekoliko godina prekine filmsku karijeru. Na snimanju se, pak, zaljubio u glavnu glumicu te je oženio sljedeće godine. Greenhide je danas samo dijelom sačuvan, dok se ostatak smatra izgubljenim.

## Uloge
*Elsie Sylvaney ... Margery Paton
*Bruce Gordon ... Greenhide Gavin
*Jules Murray-Prior ... Slab Rawlins
*Irma Dearden ... Polly Andrews
*Gerald Barlow ... Sam Paton
*Frank Thorn ... Tom Mullins
*Joe Mackaway ... Phil Mackin
*Alfred Greenup ... Bill Mullins
*Nell Kerwin
*George Barrett

## Reference

## Reference

## Vanjske veze
*
Bad Day at Black Rock

***Bad Day at Black Rock*** () je američki filmski triler snimljen u režiji Johna Sturgesa i premijerno prikazan početkom 1955. godine. Temelji se na motivima ilustrirane pripovjetke *Bad Day at Honda* Howarda Breslina. Glavni lik, koga tumači Spencer Tracy, je jednoruki neznanac koji nedugo po završetku Drugog svjetskog rata dolazi u gradić na Jugozapadu SAD. Radnja prikazuje kako njegovo raspitivanje o jednom od stanovnika japanskog porijekla izaziva otvoreno neprijateljstvo vodećih građana, a njegov život dolazi u opasnost nakon što se počne razotkrivati dugo prešućivani događaji koji su se zbili u gradu na samom početku rata.

*Bad Day at Black Rock* se smatra značajnim s obzirom da predstavlja jedno od prvih hollywoodskih ostvarenja koje se pozabavilo dotadašnjom tabu-temom masovnog interniranja građana japanskog porijekla tokom rata. Filmskim kritičarima je, pak, zanimljivo i zbog izuzetnog vještog kombiniranja film noirovske atmosfere sa vestern ikonografijom, kao i izuzetno kvalitetnog nastupa Ernesta Borgninea i Leeja Marvina u ulogama negativaca. Spencer Tracy je, pak, za svoju ulogu na Kanskom festivalu nagrađen Nagradom za najboljeg glumca, a koga ju podijelio sa muškom postavom sovjetskog filma *[[Velika porodica (film)|Velika porodica]]*.Film je premijerno prikazan u Beogradu 19. oktobra 1959 godine.

## Uloge

* Spencer Tracy ... John J. Macreedy
* Robert Ryan ... Reno Smith
* Anne Francis ... Liz Wirth
* Dean Jagger ... Šerif Tim Horn
* Walter Brennan ... Doc Velie

* John Ericson ... Pete Wirth
* Ernest Borgnine ... Coley Trimble
* Lee Marvin ... Hector David
* Russell Collins ... Mr. Hastings
* Walter Sande ... Sam

## Izvori

### Fusnote

### Literatura
* 

## Vanjske veze
* 
* 
* 
* ''Bad Day at Black Rock'' informational site and DVD review at DVD Beaver (includes images)
* 
* "Bad Day at Black Rock" from *Densho Encyclopedia*, Brian Niiya
Heritage (film, 1935)

***Heritage*** () je australijski crno-bijeli historijski film snimljen 1935. godine. Radnja je smještena na kraj 18. i početak 19. vijeka, odnosno prve decenije postojanja britanske kolonije Novi Južni Vels. Protagonist, čiji lik tumači Franklyn Bennett, je mladi kočijaš koji se zaljubi u irsku imigranticu (čiji lik tumači Peggy Maguire), ali koji se zbog porodične časti mora oženiti za svoju zaručnicu (koju glumi Margot Rhys). *Heritage* je Chauvel originalno osmislio kao veliki filmski ep koji je trebao prikazati vijek i pol historije Australije; iako mu je u projektu pomogla tadašnja australijska vlada, izuzetno nizak budžet je doveo do toga da se tek snimi epilog smješten u (tada) suvremeno doba sa potomcima glavnih protagonista. *Heritage* je, prema navodima australijskih medija, imao solidnu gledanost, ali se sumnja da je svom autoru uspio vratiti uložena sredstva.

## Uloge

*Frank Harvey ... Guverner Arthur Phillip
*Franklyn Bennett ... James Morrison i Frank Morrison
*Margot Rhys ... Jane Judd
*Peggy Maguire ... Biddy O'Shea i Biddy Parry
*Harold Meade i Frank Parry
*Joe Valli ... Short
*Norman French ... Guverner Lachlan Macquarie
*Leonard Stephens ... Greenway
*Austin Milroy ... Major Ross
*Victor Fitzherbert ... William Wentworth
*Gertrude Boswell ... Mrs Judd
*Dora Mostyn ... Mother Carey
*Godfrey Cass ... Harding
*Florence Esmond ... Mrs Boggs
*Victor Gouriet ... umjetnik
*Field Fisher ... Gerald Cracknell
*Rita Pauncefort ... Mrs Cobbold
*David Ware ... Long
*Kendrick Hudson ... Morrison Jnr

## Reference

## Vanjske veze
* 
*''Heritage''  at Oz Movies
*''Heritage'' at Australian Screen Online
Harry Powers

**Harry F. Powers** (rođen kao **Harm Drenth**; 17. novembar 1893 - 18. mart 1932) bio je američki kriminalac rodom iz Nizozemske, poznat po tome što je 1931. iz koristoljublja, koristeći kao mamac oglase za usamljena srca, ubio dvije žene i troje djece, a zbog čega je osuđen na smrt i pogubljen. Okolnosti tih zločina su poslužile kao inspiracija za lik Velečasnog Harryja Powella, protagonista kriminalističkog romana *[[The Night of the Hunter (roman)|The Night of Hunter]]* Davisa Grubba, po kome je 1955. snimljen znameniti istoimeni film sa Robertom Mitchumom u glavnoj ulozi.

## Izvori

## Literatura
* Schechter, Harold. The Serial Killer Files: The Who, What, Where, How, and Why of the World's Most Terrifying Murderers. Ballantine Books, 2003. 432.
* Jarvis, Benjamin. Harry Powers: Bluebeard of Quiet Dell West Virginia State Archives Collection December 12, 1931. Web. Sep 27, 2011.
* Hiles, Joe. Harry Powers: W. Va. serial killer Serial Killer Central. Nick Jones, June 25, 2007. Web. Sep. 27, 2011.
*Phillips, Jayne Anne. Quiet Dell. Scribner Books, 2013.

## Vanjske veze
*
*
Bitka za Mariupolj

**Bitka za Mariupolj**, koja se u ukrajinskim izvorima navodi kao **Sukob u Mariupolju** (; ), je oružani sukob koji se u maju i junu 2014. godine, za vrijeme rata na istoku Ukrajine odigrao u gradu Mariupolju između vojnih i paravojnih formacija ukrajinske vlade sa jedne, te separatističkih milicija samoproglašene Donjecke Narodne Republike (DNR) sa druge strane. Do njega je došlo nakon što su pro-ruski separatisti preuzeli upravnu zgradu u Mariupolju 13.4. Ukrajinske vlasti su nekoliko dana ranije objavile početak "antiterorističke operacije" sa ciljem "uspostavljanja ustavnog poretka"; na dan 24. 4. su prvi put objavile kako je zgrada "oslobođena" od separatista, ali su to osporili žitelji koje je intervjuirao BBC u blizini zgrade.

Do eskalacije sukoba je došlo 9. 5. kada je, prema navodima ukrajinskih vlasti, poslana kolona oklopnih transportera kako bi pomogla odbijanju napada na lokalnu policijsku stanicu; prema navodima separatista i dijela lokalnih žitelja, policajci su se, zapravo, priključili separatistima i bili mete napada ukrajinskih vlasti. U svakom slučaju, policijska stanica je spaljena pri čemu je poginuo nepoznat broj osoba. Ukrajinske vlasti su se povukle iz grada pod izgovorom "da izbjegnu dalju eskalaciju". Separatisti su pri tome zarobili i dan kasnije zapalili jedan oklopni transporter. Dva dana kasnije je u Mariupolju proveden referendum o nezavisnosti DNR na kome su sudjelovali lokalni žitelji.

Do obrata je došlo 16.5.  kada su radnici čeličane Metinvest zajedno sa mjesnom policijom uspostavili zajedničke snage u kojima su provodili stražu i čistili grad od "odmetnika", što je kao nuspojavu imalo i da su otjerali dio pobunjenika iz grada. Dio pobunjenika je, međutim, ostao u gradu.

Ukrajinske snage - koje su se sastojale od jedinica Nacionalne garde -  su napad na položaje pobunjenika u gradu izvele 13. 6. Tom prilikom je ubijeno pet pobunjenika i uništeno jedno njihovo oklopno vozilo tipa BRDM-2; zarobljeno je između 4 i 11 pobunjenika. Prilikom operacije su poginula dva ukrajinska vojnika, a na njenom kraju su ukrajinske snage izvjesile nacionalnu zastavu iznad bivšeg sjedišta pobunjenika, simbolički vrativši kontrolu nad gradom. Mariupolj je potom proglašen privremenim glavnim gradom Donječke oblasti, s obzirom da su pobunjenici tada još držali Donjeck.

Preuzimanjem Mariupolja, Donjecka narodna republika je de fakto izgubila pristup Azovskom moru. Ukrajinske vlasti su taj događaj nastojale iskoristiti u propagandne svrhe, s obzirom da je Mariupolj bio prvo važnije urbano središte iz koga su pobunjenici istjerani. Područje oko Mariupolja je ostalo mirno sljedeća dva mjeseca, sve dok, tokom borbi za Donjeck i Lugansk, nije došlo do velike pobunjeničke kontraofenzive koja je odbacila ukrajinske snage sa ruske granice.

## Izvori
The Brother from Another Planet

***Brat s drugog planeta*** (engleski **The Brother from Another Planet**) američka je znanstveno-fantastična filmska komedija iz 1984. koju je napisao i režirao John Sayles. Glavne uloge tumače Joe Morton, Leonard Jackson, Bill Cobbs, David Strathairn i John Sayles. Radnja se odvija oko vanzemaljca u obliku crnoputog čovjeka koji naže utočište u Harlemu, gdje iskusi mnoge dogodovštine. Glavni bezimeni junak tijekom cijelog filma ne izgovori nijednu riječ.

## Radnja

Svemirski brod se sruši na Zemlju, u luci New Yorka, a iz njega izađe vanzemaljac koji je izgledom identičan crnoputom čovjeku. Kako hode po ulicama i ništa ne govori, ima problema sa snalaženjem, ali ga ljudi dobro prihvate u nekoj pivnici. Pošto ima posebne moći, to iskoristi kako bi pronašao posao popravljača bilo kakvih električnih uređaja. Zaljubi se u jednu pjevačicu, sa kojom provede noć, te se otkriva da se jedino razlikuje od ljudi po tome što ima tri prsta na nogama. Ipak, proganjaju ga dva lovca na glave koji ga žele vratiti natrag na njihov planet. Kada ga proganjaju, spase ga njegovi prijatelji koje je našao na Zemlji.
## Glavne uloge

* Joe Morton - Brat
* Rosanna Carter - Žena
* Ray Ramirez - Hispanac
* Yves Rene - Haićanin
* Peter Richardson - Musliman
* Ginny Yang - Korejski vlasnik dućana
* Daryl Edwards - Fly
* Steve James - Odell
* Leonard Jackson - Smokey
* Ishmael Houston-Jones - Plesač

* Bill Cobbs - Walter
* Maggie Renzi - Noreen
* Olga Merediz - Noreenin klijent
* Tom Wright - Sam
* Minnie Gentry - Gđa. Brown
* Ren Woods - Bernice
* Fisher Stevens - Čovjek s kartama
* Dee Dee Bridgewater - Malverne Davis
* David Strathairn - Lovac na glave 1
* John Sayles - Lovac na glave 2

## Kritike

## Izvori

## Vanjske veze
* 
* ''Brat s drugog planeta'' na Rotten Tomatoes
Padina

**Padina** može biti:

* Padina, prirodni pad terena
* Padina, rod smeđih algi
* Padinski procesi

ili

* Padina (Kovačica), naseljeno mesto u opštini Kovačica
* Padina (Merošina), naseljeno mesto u opštini Merošina

## Povezano
* Padinska Skela
Glogovac (razvrstavanje)

**Glogovac** može da bude:

* Glogovac, sedište opštine Glogovac, KiM, Republika Srbija
* Opština Glogovac, opština na Kosovu, Republika Srbija
* Glogovac (Bogatić), naselje u opštini Bogatić, Mačvanski okrug, Republika Srbija
* Glogovac (Jagodina), naseljeno mesto grada Jagodine, Republika Srbija
* Glogovac (Knjaževac), naselje u opštini Knjaževac, Republika Srbija
* Glogovac (Bela Palanka), selo u opštini Bela Palanka, Pirotski okrug, Republika Srbija
* Glogovac (Bijeljina), naselje u opštini Bijeljina, Republika Srpska, BiH
* Glogovac (Cazin), naselje u opštini Cazin, Federacija Bosne i Hercegovine, BiH
* Glogovac (Koprivnički Bregi), naselje u opštini Koprivnički Bregi, Republika Hrvatska

ili

* Manastir Glogovac, manastir Srpske pravoslavne crkve u opštini Šipovo

## Povezano
* Glog
Karađorđevo

**Karađorđevo** može biti:
* Karađorđevo (Bačka Topola), naselje u opštini Bačka Topola;
* Karađorđevo (Bačka Palanka), naselje u opštini Bačka Palanka i
* Banatsko Karađorđevo, naselje u opštini Žitište, u srednjem Banatu.
* Specijalni rezervat prirode Karađorđevo
John Sayles

**John Thomas Sayles** (Schenectady, New York; 28.9. 1950., -) američki je nezavisni filmski redatelj, scenarist, montažer i autor. Za svoje filmove *[[Passion Fish]]* i *[[Lone Star (1996 film)|Lone Star]]* je nominiran za Oscara za najbolji scenarij. Za *Lone Star* je nominiran je i za Zlatni globus i BAFTA-u.

Glumac David Strathairn često glumi u njegovim filmovima.

## Filmografija
### Scenarist/redatelj
**[[Return of the Secaucus 7]]* (1980)
**[[Lianna]]* (1983) 
**[[Baby It's You (film)|Baby It's You]]* (1983) 
**[[The Brother from Another Planet]]* (1984) 
**[[Matewan]]* (1987) 
**[[Eight Men Out]]* (1988) 
**[[City of Hope (film)|City of Hope]]* (1991) 
**[[Passion Fish]]* (1992) 
**[[The Secret of Roan Inish]]* (1994) 
**[[Lone Star (1996 film)|Lone Star]]* (1996) 
**[[Men with Guns]]* (1997) 
**[[Limbo (1999 film)|Limbo]]* (1999) 
**[[Sunshine State (film)|Sunshine State]]* (2002) 
**[[Casa de los Babys]]* (2003) 
**[[Silver City (2004 film)|Silver City]]* (2004) 
**[[Honeydripper (film)|Honeydripper]]* (2007) 
**[[Amigo (film)|Amigo]]* (2010) 
**[[Go for Sisters]]* (2013)

### Samo scenarist
**[[Piranha (1978 film)|Piranha]]* (1978)
**[[The Lady in Red (1979 film)|The Lady in Red]]* (1979)
**[[Alligator (film)|Alligator]]* (1980)
**[[Battle Beyond the Stars]]* (1980)
**[[The Howling (film)|The Howling]]* (1981)
**[[The Challenge (1982 film)|The Challenge]]* 
**E.T. The Extra Terrestrial &ndash; rani, neprihvaćeni sinopsis koji se je tada zvao "Night Skies"
**Enormous Changes at the Last Minute* (1983)
**The Clan of the Cave Bear* (1986)
**Wild Thing* (1987)
**Breaking In* (1989)
**Men of War* (kasnije su scenarij prepravili [[Ethan Reiff]] i [[Cyrus Voris]]) (1994)
**Apollo 13* (1995) (nepotpisan)
**The Spiderwick Chronicles* (koscenaristi: [[David Berenbaum]] i [[Karey Kirkpatrick]]) (2008)
==Vanjske veze==

*[http://johnsayles.com/ Službeni website] 
*
*[http://archive.sensesofcinema.com/contents/directors/04/sayles.html Senses of Cinema: Veliki redatelji] 
*[http://enjoyment.independent.co.uk/film/features/article2494608.ece Intervjuu sa Saylsom iz 2007.]
*(audio) [http://kcrw.com/cgi-bin/db/kcrw.pl%3Fshow_code%3Dtt%26air_date%3D03/13/98%26tmplt_type%3DShow John Sayles intervju] na [[KCRW]]
*[http://therumpus.net/2011/05/the-rumpus-interview-with-john-sayles/ *The Rumpus'' intervju]
The Night of the Hunter (roman)

***The Night of the Hunter*** () je roman američkog književnika Davisa Grubba objavljen 1953. godine. Po žanru je triler, a autoru su kao inspiracija poslužili stvarni događaji u Zapadnoj Virdžiniji 1931. godine, odnosno slučaj ubice usamljenih srca Harryja Powersa. Njegov alter ego, odnosno protagonist romana, je Harry Powell, bivši osuđenik koji nakon puštanja iz zatvora koristi priliku da preuzme identitet zatvorskog kapelana te zavede i oženi udovicu umrlog zatvorenika sa kojim je zajedno boravio u zatvoru. Radnja prikazuje njegove napore da od djece dozna tajnu sakrivenog plijena od pljačke, a pri čemu neće prezati ni od ubistva. *The Night of the Hunter* je, velikim dijelom zbog detaljnog prikaza života na američkom Jugu za vrijeme Velike depresije, kao i niza živopisnih likova i dijaloga postao jedan od klasika žanra poznatog kao Južnjačka gotika, a "Velečasni" Powell postao jedan od najimpresivnijih negativaca u historiji američke književnosti. Nakon objavljivanja je The Night of the Hunter postao bestseler.

Dvije godine kasnije ga je James Agee adaptirao u scenario po kome je snimljen istoimeni film sa Robertom Mitchumom u glavnoj ulozi. Godine 1991. je snimljen televizijski remake gdje je glavni lik tumačio Richard Chamberlain.

## Literatura
* *Heaven & Hell to Play With: The Filming of 'The Night of the Hunter*' by Preston Neal Jones. New York: Limelight Editions, 2002.
Uncivilised

***Uncivilised*** () je australijski crno-bijeli pustolovni film snimljen 1936. u režiji Charlesa Chauvela. Protagonistica, čiji lik tumači Margot Rhys, je ugledna spisateljica koja odlazi u Outback kako bi za napisala knjigu o legendarnom aboridžinskom plemenu za koga legende kažu da ih vodi bijelac po imenu Mala. Radnja pokazuje kako Malu (čiji lik tumači Dennis Hoey) upozna, ali tek nakon što postane žrtvom krijumčara opijuma i postane upetljana u međuplemenski sukob. *Uncivilised* je Chauvel snimio u nastojanju po uzoru na tada popularne hollywoodske filmove, ali prije svega na seriju o Tarzanu, pa tako, slično kao u *[[Tarzan and His Mate]]*, u jednoj od scena protagonistica pliva gola, što je bilo predmetom cenzorskih intervencija prilikom distribucije u SAD. Kritike su uglavnom bile mlake, a rezultati na kino-blagajnama relativno slabi, te je Chauvel morao ugasiti svoj filmski studio Expeditionary Pictures. Današnji kritičari, pak, filmu *Uncivilised* često zamjeraju rasistički odnos prema Aboridžinima koji je bio karakterističan za tadašnju Australiju.

## Uloge
*Margot Rhys ... Beatrice Lynn
*Dennis Hoey ... Mara Bijeli poglavica
*Ashton Jarry ... Konjički policajac koji se predstavlja kao Akbar Jhan, trgovac bijelim robljem
*Marcelle Marnay ... Sondra Polutanka
*Kenneth Brampton ... Trask, krijumčar opijuma
*Victor Fitzherbert ... John Hemmingway, izdavač
*Edward Howell ... Vitchi, vrač
*Edward Sylveni ... Salter
*Frank Dwyer ... Bloom, prospektor
*Rita Aslim ... Nardin
*John Fernside ... Kapetan
*Jessica Malone ... Hemmingwayev sekretar
*Richard Mazar ... Tong
*Z. Gee ... Tiki
*David McNiven
*Norman Rutledge

## Reference

## Vanjske veze
*
*
*''Uncivilised''  at Oz Movies
Veternik

**Veternik** može se odnositi na:

na planine:
* Veternik (planina u Makedoniji), deo kajmakčalanskog masiva
* Veternik (planina u Srbiji), deo prokletijskog masiva

na naseljena mesta:
* Veternik (selo u Grčkoj), selo u Grčkoj
* Veternik (Novi Sad), naselje u Novom Sadu

ostalo:
* FK Veternik, fudbalski klub iz Novog Sada
The Man from Laramie

***The Man from Laramie*** () je američki vestern-film snimljen 1955. u režiji Anthonyja Manna. Radnja je smještena u gradić na Jugozapadu SAD gdje dolazi stranac (čiji lik tumači James Stewart) koji počinje pomagati lokalnim žiteljima, te se sukobi sa nasilnim članovima porodice moćnog rančera (čiji lik tumači Donald Crisp). *The Man from Laramie* je poznat kao jedan od prvih vesterna koji je koristio tehniku CinemaScope kako bi prirodna prostranstva Divljeg Zapada dočarao u widescreen formatu, ali i kao posljednji klasični vestern na kome su surađivali Stewart i Mann.

## Uloge
*James Stewart ... Will Lockhart
*Arthur Kennedy ... Vic Hansbro
*Donald Crisp ... Alec Waggoman
*Cathy O'Donnell ... Barbara Waggoman
*Alex Nicol ... Dave Waggoman
*Aline MacMahon ... Kate Canady
*Wallace Ford ... Charley O'Leary
*Jack Elam ... Chris Boldt
*James Millican ... Tom Quigby
*Frank DeKova ... Padre
*Eddy Waller ... Dr. Selden (van špice)

## Reference

## Vanjske veze

* 
*
Forty Thousand Horsemen

***Forty Thousand Horsemen*** () je australijski crno-bijeli ratni film snimljen 1940. godine. Radnja se događa na Bliskom istoku za vrijeme Prvog svjetskog rata i prati doživljaje trojice pripadnika Australijske lake konjice koji će kulminirati spektakularnim jurišem prilikom Bitke kod Beershebe. Film je snimljen nekoliko mjeseci nakon što je Australija kao članica Commonwealtha ušla u Drugi svjetski rat te je imao snažan patriotski naboj, odnosno nastojao podsjetiti publiku na pothvate i žrtve ANZAC-a. Chauvel je prilikom snimanja imao podršku vlade, a tome je pomoglo što je komandant Lake konjice, a u vrijeme snimanja i jedan od najistaknutijih australijskih vojskovođa, bio njegov stric, general Harry Chauvel. Forty Thousand Horsemen je doživio veliki uspjeh, ne samo u Australiji, nego i prilikom prikazivanja u Britaniji i SAD. Često ga se naziva "prvim velikim filmom" u historiji australijske kinematografije.

Godine 1987. je iste događaje prikazao film *[[The Lighthorsemen (film)|The Lighthorsemen]]*.

## Uloge

*Grant Taylor ... Red Gallagher
*Betty Bryant ... Juliette Rouget
*Pat Twohill ... Larry
*Chips Rafferty ... Jim
*Eric Reiman ... Von Schiller
*Joe Valli ... Scotty
*Kenneth Brampton ... Njemački oficir
*Albert C. Winn ... Šeik Abu
*Harvey Adams ... Von Hausen
*Norman Maxwell ... Ismet
*Harry Abdy ... Paul Rouget
*Pat Penny ... Kapetan Seidi
*Charles Zoli ... vlasnik kavane
*Claude Turton ... Othman
*Theo Lianos ... Abdul
*Roy Mannix ... Narednik Lake konjice
*Edna Emmett
*Vera Kandy
*Iris Kennedy
*joy Heart
*Michael Pate ... Arapin

## Izvori

*

## Vanjske veze
*
* ''New York Times'' review 15 August 1941
*''Forty Thousand Horsemen'' at National Film and Sound Archive
*''Forty Thousand Horsemen'' at Australian Screen Online
*''Forty Thousand Horsemen''  at Oz Movies
Hurandski okrug

**Hurandski okrug** () je jedan od 21 okruga u pokrajini Istočni Azarbajdžan na sjeverozapadu Irana. Glavni grad okruga je Hurand.

## Veze
* Istočni Azarbajdžan